Werknesh Kidane

**Werknesh Kidane** (s. 21. marraskuuta 1981 Maychew, Tigray, Etiopia) on etiopialainen kestävyys- ja maastojuoksija.

Kidane aloitti kilpailemisen kansainvälisellä tasolla vuonna 1997, jolloin hän sijoittui maastojuoksun MM-kilpailuissa Torinossa nuorten sarjassa 13:nneksi ja sai joukkuekilpailussa pronssia. Vuonna 1998 hän voitti Marrakechin maastojuoksun MM-kisoissa nuorten sarjassa pronssia ja joukkuekultaa. Hän oli samana vuonna Annecyn nuorten MM-kisoissa 5 000 metrin juoksussa viides. Seuraavana vuonna hän voitti Belfastin maastojuoksun MM-kisoissa nuorten mestaruuden sekä henkilökohtaisessa että joukkuekilpailussa. Hän osallistui Sevillan MM-kisoihin, joissa karsiutui 5&nbsp;000 metrin alkuerissä. Johannesburgin Afrikan kisoissa hän oli samalla matkalla neljäs. 

Vuonna 2000 Kidane sijoittui Vilamouran maastojuoksun MM-kisoissa nuorten sarjassa yhdeksänneksi. Hän oli viidenneksi paras etiopialainen, joten hänen sijoitustaan ei huomioitu joukkuekilpailussa, jossa Etiopia oli toinen. Sydneyn olympialaisissa hän oli 5&nbsp;000 metrillä seitsemäs. Kidane kilpaili Lissabonin sisäratojen MM-kisoissa 2001 3 000 metrin juoksussa sijoittuen yhdeksänneksi. Oostenden maastojuoksun MM-kilpailuissa hän juoksi aikuisten sarjassa ja oli lyhyellä matkalla viides sekä sai joukkuekilpailussa kultaa. Samana vuonna hän karsiutui Edmontonin MM-kisoissa 5&nbsp;000 metrin alkuerissä.

Kidane voitti vuonna 2002 maastojuoksun MM-kisoissa Dublinissa hopeaa lyhyellä matkalla ja kultaa joukkuekilpailussa. Kauden päättäneessä IAAF:n GP-finaalissa hän oli 3&nbsp;000 metrillä yhdeksäs. Seuraavana vuonna hän osallistui Lausannen maastojuoksun MM-kisoissa molemmille matkoille. Pitkällä matkalla hän voitti kultaa sekä henkilökohtaisessa että joukkuekilpailussa, lyhyellä matkalla hopeaa molemmissa kategorioissa. Pariisin MM-kisoissa hän voitti hopeaa 10&nbsp;000 metrin juoksussa ajalla 30.07,15. Myöhemmin samana vuonna hän sijoittui neljänneksi  5&nbsp;000 metrillä. Abujan Afrikan kisoissa hän sai 10&nbsp;000 metrillä hopeaa ajalla 32.37,35. 

Vuonna 2004 Kidane voitti Brysselin maastojuoksun MM-kisoissa pronssia pitkältä matkalta ja sijoittui lyhyellä matkalla neljänneksi. Etiopia voitti molemmat joukkuekilpailut. Ateenan olympialaisissa hän oli 10&nbsp;000 metrillä neljäs ja  samana vuonna 5&nbsp;000 metrillä viides. Vuonna 2005 hän voitti maastojuoksun MM-kisoissa pitkällä matkalla pronssia ja lyhyellä matkalla hopeaa sekä molemmissa joukkuekilpailuissa kultaa. Helsingin MM-kisoissa hän oli 10&nbsp;000 metrillä kuudes.

Kidane juoksi Bydgoszczin maastojuoksun MM-kisoissa 2010 yhdeksänneksi. Joukkuekilpailussa hän voitti hopeaa. Lontoon olympialaisissa 2012 hän oli 10&nbsp;000 metrillä neljäs.

Kidane asuu Etiopian pääkaupungissa Addis Abebassa. Hänen vanhempansa asuvat Aksumin kaupungissa Tigrayssä. Kidane on naimisissa kestävyysjuoksija Gebre-egziabher Gebremariamin kanssa.

## Henkilökohtaiset ennätykset
Lähteet: Tilastopaja. IAAF
* 1 500 metrin juoksu: 4.15,51 (2002)
* 3 000 metrin juoksu: 8.36,39 (2005)
* 5 000 metrin juoksu: 14.33,04 (2003)
* 5 kilometrin maantiejuoksu: 15.12 (2012)
* 10 000 metrin juoksu: 30.07,15 (2003)
* 10 kilometrin maantiejuoksu: 31.18 (2010)
* 15 kilometrin maantiejuoksu: 49.32 (2011)
* 20 kilometrin maantiejuoksu: 1.05.57 (2011)
* Puolimaraton: 1.07.26 (2011)
* 25 kilometrin maantiejuoksu: 1.23.57 (2011)
* 30 kilometrin maantiejuoksu: 1.40.46 (2011)
* Maraton: 2.26.15 (2011)

## Lähteet
* 

### Viitteet